Uvidenhedens Tåge
Forfattere: Allan Føgh Westphall
Tidsskrift: passage (2004-12-01)

Judrech

1 deț aki

edt,

det er n

· for

rosende

t dem, '

derede sådanne personer se denne bog, er jeg sikker på, at de ved Guds nåde vil finde megen trøst og vejledning heri.

PASSAGE SI - 2004

## Uvidenhedens Tåge

## Her begynder en bog om kontemplation, som kaldes Uvidenhedens Tåge

I hvilken en sjæl bliver forenet med Gudr

Her begynder Prologen

I Faderens, og Sønnens og Helligåndens navn.

Jeg beder dig indtrængende, med al den styrke og kraft som Guds kærlig­ hed giver mig, at du (hvad enten denne bog er din ejendom, om du har den til låns, eller blot skal overbringe den til en anden) af egen fr1 vilje, hverken vil citere fra eller blot nævne denne bog for  nogen, medmindre personen, efter dit bedste skøn, er fuldt og helt besluttet på at efterfølge Kristi eksempel til perfektion. Med det mener jeg at følge Kristus, ikke bare i.de1(aktive og verdslige liv, men i det allerhøjeste kontemplative liv, som det er muligt for en perfekt sjæl i en jordisk krop at opnå gennem Guds nåde.

Og denne  person  skal, efter  din  vurdering, gøre  alt, hvad  der  står  i , hans  magt  (  og  i  lang  tid  forinden  have  gjort  alt, hvad  der  står i  hans magt), for  at nå frem til det kontemplative liv  gennem et  dydigt aktivt liv. Hvis dette ikke er tilfældet, vil denne bog ikke være egnet for ham. Ydermere, hvis  nogen  vil  læse  denne  bog, kopiere den  eller  læse højt fra den  (eller bevirke at den bliver  læst, kopieret eller  læst højt fra), så beder jeg dig indtrængende om, at du så :far ham til at bruge tid på denne bog. For der kunne være et sted, måske i begyndelsen eller i midten af bogen, som  er  uklart, og  hvor  meningen  ikke  fremgår  umiddelbart  af sammenhængen. Et sådant sted kunne  jo blive forklaret bagefter  eller måske hen mod slutningen. Det er meget let at blive vildledt, hvis man ~' kun læser enkelte dele af bogen og forbigår andre. Derfor, for  at undgå sådanne vildfarelser, er det yderst vigtigt, at både du og andre gør, som jeg siger.

Det bekymrer mig ikke det mindste, at diverse sludrechatoller, pedan­ ter, rygte- og rænkesmede, eller brovtende og selvrosende narrehoveder aldrig ser denne bog. Den har aldrig været tiltænkt dem, og de gør klo­ gest i at holde sig  væk. Det gør også alle de højstuderede røvere og dem uden lærdom, som blot er styret af  nysgerrighed. Det er  meget muligt, at de lever et aktivt liv i dyd, men alt dette er ikke passende for  dem.

Derimod er  denne bog  passende for  dem, som, om end de  lever  et aktivt  liv i  verden, er  kaldet  (gennem  Guds vilje, som er  uransagelig) til et liv, som ofte tager del i den højeste  kontemplative bevidsthed. Skulle sådanne personer se denne bog, er jeg sikker på, at de ved Guds nåde vil finde megen trøst og vejledning heri.

Bogen er inddelt i femoghalvfjerds kapitler.  Af disse k,apitler forklarer det  sidste, hvordan en sjæl kan fastslå, om  Gud kalder  den til  dette ar­ bejde eller ej.

## Kapitel 3

Opløft dit hjerte til Gud med ydmyg kærlighed: og tænk på Gud selv, og ikke på noget af hans værk.Ja, føl sågar lede ved at tænke på andet end Gud selv, således at intet andet vil forekomme i din bevidsthed og i  din vilje end blot ham selv. Og dette indebærer, at man skal glemme alt Guds skaberværk og dettes betydning, så dine tanker og tilbøjelig­ heder ikke er rettet mod alt dette, hverken generelt eller specifikt. Slip det og vær ikke opmærksom på det.[  ...  ]

Giv aldrig  op, men arbejd hårdt til du har denne længsel efter  Gud selv. I  begyndelsen  vil  du kun møde mørke og en tåge af uvidenhed. Du ved ikke, hvad betydningen af det er; du ved  blot, at  du føler  en bar  længsel  i din vilje efter  Gud.

Uanset  hvad  du  foretager  dig,  vil  dette mørke  og  denne  tåge  stå meUem dig og din Gud, og  bevirke  at du ikke kan  se ham klart i din fornufts lys eller erfare hans kærlighed i dine følelser.

Bered dig på at skulle vente i dette mørke så  længe, det er nødven­ digt, men fortsæt med at længes efter ham, du elsker. For  hvis  du skal se ham eller føle ham i dette liv, må det altid være igennem denne tåge og i dette mørke. Hvis du vil arbejde hårdt, som jeg beskriver  det her, så  er  jeg  overbevist om, at du ved Guds vilje vil opnå, hvad du ønsker.

## Kapitel  4

For at du ikke skal tage fejl eller fare vild, vil jeg prøve at forklare det lidt nærmere.

Det  tager  ikke  lang  tid  at  bringe  dette  værk  til  ende. Nej,  faktisk er  det  det  korteste  værk,  man  kan  forestille  sig.  Det  tager  hverken kortere eller  længere tid end et athomus. Et athomus er, som en filosof udi astronomiens videnskab kan fortælle dig, den mindste inddeling af tid. Det er  så  småt, at det, på grund af sin størrelse, er  udeleligt og så godt som ufatteligt. Det er det, der tænkes på, når der siges, at "du skal forklare, hvorledes du har anvendt al den tid, der er dig givet". Det er kun passende, at du skal forklare  det; for  det er  hverken kortere eller længere  end  en  enkelt  impuls, som  produceres  i  din  vilje. Og  det  er viljen, som udgør den vigtigste kraft i din sjæl.[  ...  ]

## Kapitel 5

Hvis du nogensinde når frem til denne tåge og lever og arbejder i den, sådan som jeg  forklarer  det, så  skal du, ligesom  denne  tåge  står  over dig og mellem dig  � . din Gud, anbringe en tåge af glemsel under dig, og  mellem dig og alt det skabte. Det er  let for  dig  at  tro, at du er  så langt  fra  Gud  på grund af  denne  uvidenhedens tåge, som  står  mellem JOUR

n: 0:

ske torsøg

" 0g

us på såda dig og Gud. Men det ville være korrekt at sige, at du er langt fjernere fra  ham, hvis der  ikke  står  en tåge af  glemsel mellem  dig  og alle  de skabninger, der  nogensinde  er skabt. Når jeg siger alle de  skabninger, som nogensinde er skabt, så tænker  jeg ikke  bare  på disse skabninger, men også på disses handlinger  og de betingelser, de  er til  på. Og det uanset om du tænker på disse skabninger som værende af fysisk eller åndelig natur.

Selvom det til tider er nyttigt at have bestemte skabninger og disses handlinger  og  betingelser  i  tankerne, så  er  det  dog  nytteløst  i  denne sammenhæng. For  det at  huske  på, hvad  en  ting  er  eller  gør, har  en åndelig effekt. Din sjæls øje fokuseres der på, ligesom en bueskyttes øje fæstnes  på det mål, han  skyder  mod. Dette  kan  jeg sige  dig: alt, hvad du tænker på, står uden for dig, og mellem dig og Gud. Og du står så meget fjernere fra Gud, jo flere ting du tænker på, som ikke er Gud.

Faktisk, sagt i al  respekt, så er  det ikke til megen nytte i dette værk at tænke på Guds kærlighed, ej heller  på  jomfruen, eller  de engle og helgener, som er i himlen, og heller ikke på himlens herligheder. Du vil måske forsøge at give føde og styrke til din længsel gennem et skarpt fokus på såoanne ting, men i dette tilfælde og i dette værk er det dog til ingen nytte. For selvom det er godt at tænke på Guds kærlighed og at elske og prise ham for den, så er det dog langt bedre at tænke på ham i hans blotte væren og at elske og prise ham i ham selv.

På dansk  ved Allan  Føgh TiVestphall

## Note

r. I udarbejdelsen af denne oversættelse har jeg anvendt følgende tekstudgaver: Evelyn Underhill  (red.):The Cloud of Unknowing, London: J.M. Watkins, r9r2; Phyllis Hodgson  (red.): The  Cloud of Unknowing and The Book of  Privy Counsel­ ling, Early English  Text Society, Original Series 2r8, London: Oxford University Press,  r944;  Clifton Wolters  (red.): The  Cloud  of Unknowing  and  Other Works, Harmondsworth: Pengifui Books Ltd., r96r; A.C. Spearing (red.): The Cloud of Unknowing and Other Works, Harmondsworth: Penguin Books Ltd., 2oor.

En stor tak skal gå til lektor Bodil Sørensen for forslag og rettelser i forbindelse med oversættelsen.